CELEX: 32001D0687
Language: et
Date: 2001-08-28 00:00:00
Title: Komisjoni otsus, 28. august 2001, millega kehtestatakse ühenduse ökomärgise andmise ökoloogilised kriteeriumid kandearvutitele (teatavaks tehtud numbri K(2001) 2596 all)EMPs kohaldatav tekst.

Tähtis õiguslik teade

|

32001D0687

Komisjoni otsus, 28. august 2001, millega kehtestatakse ühenduse ökomärgise andmise ökoloogilised kriteeriumid kandearvutitele (teatavaks tehtud numbri K(2001) 2596 all)EMPs kohaldatav tekst.  

Euroopa Liidu Teataja L 242 , 12/09/2001 Lk 0011 - 0016 CS.ES Peatükk 15 Köide 06 Lk 203  - 208 ET.ES Peatükk 15 Köide 06 Lk 203  - 208 HU.ES Peatükk 15 Köide 06 Lk 203  - 208 LT.ES Peatükk 15 Köide 06 Lk 203  - 208 LV.ES Peatükk 15 Köide 06 Lk 203  - 208 MT.ES Peatükk 15 Köide 06 Lk 203  - 208 PL.ES Peatükk 15 Köide 06 Lk 203  - 208 SK.ES Peatükk 15 Köide 06 Lk 203  - 208 SL.ES Peatükk 15 Köide 06 Lk 203  - 208

		Komisjoni otsus,28. august 2001,millega kehtestatakse ühenduse ökomärgise andmise ökoloogilised kriteeriumid kandearvutitele(teatavaks tehtud numbri K(2001) 2596 all)(EMPs kohaldatav tekst)(2001/687/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, [1] eriti selle artikleid 3, 4 ja 6,ning arvestades järgmist:(1) Määruse (EÜ) nr 1980/2000 artiklis 3 nähakse ette, et ühenduse ökomärgise võib anda tootele, mille omadused võimaldavad märkimisväärselt mõjutada esmatähtsate keskkonnaaspektide parandamist.(2) Määruse (EÜ) nr 1980/2000 artiklis 4 nähakse ette, et ökomärgise andmise erikriteeriumid kehtestatakse tooterühmade kaupa.(3) Määruse (EÜ) nr 1980/2000 artiklis 4 nähakse ette, et ökomärgise andmise kriteeriumid ja nende kriteeriumidega seotud hindamis- ja kontrollinõuded vaadatakse läbi õigel ajal enne iga tooterühma kriteeriumide kehtivusaja lõppu ja selle alusel tehakse ettepanek nende kehtivusaega pikendada, see tühistada või seda muuta.(4) Komisjon kehtestas otsusega 1999/698/EÜ [2] ühenduse ökomärgise andmise ökoloogilised kriteeriumid kandearvutitele, mille kehtivusaeg selle otsuse artikli 3 kohaselt lõpeb 31. oktoobril 2001.(5) Turu arengu arvessevõtmiseks on vaja muuta tooterühma määratlust ja ökoloogilisi kriteeriume, mis on kehtestatud otsusega 1999/698/EÜ.(6) Tuleb vastu võtta uus komisjoni otsus, millega kehtestatakse kõnealusele tooterühmale ökoloogilised erikriteeriumid, mille kehtivusaeg on kolm aastat.(7) Et äriühingutel, kelle toodetele on antud ökomärgis enne uue otsuse kohaldamiskuupäeva, oleks piisavalt aega kohandada neid tooteid uutele kriteeriumidele vastavaks, on asjakohane, et piiratud aja jooksul, mis ei ületa 12 kuud, kehtiksid samal ajal nii käesoleva otsusega kehtestatud uued kriteeriumid kui ka otsusega 1999/698/EÜ kehtestatud kriteeriumid.(8) Käesolevas otsuses ettenähtud meetmed on välja töötatud ja vastu võetud määruses (EÜ) nr 1980/2000 artiklis 6 sätestatud ökomärgise kriteeriumide kehtestamise menetluse alusel.(9) käesoleva otsusega ettenähtud meetmed on kooskõlas määruse (EÜ) nr 1980/2000 artikli 17 alusel loodud komitee arvamusega,ON VASTU VÕTNUD KÄESOLEVA OTSUSE:Artikkel 1Tooterühma "kandearvutid" (edaspidi "tooterühm") kuuluvad: arvutid, mida saab kasutada eri kohtades ning mis koosnevad ühte korpusesse paigutatud andmetöötlussüsteemist, kuvarist ja klaviatuurist, on mõeldud lihtsalt kantavatena ühest kohast teise ja mida saab kasutada sisseehitatud aku toitel.Artikkel 2Artiklis 1 määratletud tooterühma keskkonnamõju hinnatakse lisas kindlaksmääratud ökoloogiliste erikriteeriumide põhjal.Artikkel 3Tooterühma määratlus ja tooterühma ökoloogilised erikriteeriumid kehtivad kolm aastat alates käesoleva määruse jõustumisest. Juhul kui enne selle tähtja möödumist ei ole vastu võetud muudetud kriteeriume, võib nende kehtivust pikendada aasta võrra.Otsusega 1999/698/EÜ kehtestatud tooterühma määratluse ja kriteeriumide kehtivusaega pikendatakse nii, et nad kaotaksid kehtivuse 12 kuu möödumisel alates käesoleva lepingu jõustumise kuupäevast.Artikkel 4Haldusotstarbel antakse kõnesolevale tooterühmale koodnumber "018".Artikkel 5Käesolev otsus on adresseeritud liikmesriikidele.Brüssel, 28. august 2001Komisjoni nimelkomisjoni liigeMargot Wallström[1] EÜT L 237, 21.9.2000, lk 1.[2] EÜT L 276, 27.10.1999, lk 7.--------------------------------------------------LISARAAMISTIKÖkomärgise saamise tingimustele vastamiseks peab kandearvuti (edaspidi "toode") kuuluma artiklis 1 määratletud tooterühma ja vastama käesoleva lisa kriteeriumidele, kusjuures taotluse esitamiseks tuleb teha kriteeriumide kohta kindlaksmääratud katsed. Katseid teevad standardi EN ISO 17025 üldistele nõuetele vastavad laboratooriumid. Vajaduse korral võib kasutada ka muid katsemeetodeid tingimusel, et nende samaväärsuse on kinnitanud taotlust hindav pädev asutus. Juhul kui katseid ei ole mainitud või on märgitud, et neid kasutatakse kontrollimiseks ja järelevalveks, toetub pädev asutus vastavalt vajadusele taotleja esitatud deklaratsioonidele ja dokumentidele ja/või sõltumatule kontrollimisele.Nende kriteeriumide eesmärk on eelkõige soodustada:- energia kasutamisega seotud keskkonnakahjude ja ohtude (globaalne soojenemine, hapestumine, taastumatute ressursside ammendumine) vähendamist energiatarbe vähendamise abil,- loodusvarade kasutamisega seotud keskkonnakahjude vähendamist, toetades osade vahetatavust ning toodete ringlussevõetavust ja hooldatavust,- ohtlike ainetega seotud keskkonnakahjude ja -ohtude vähendamist, vähendades nende ainete kasutamist.Need kriteeriumid soodustavad heade tavade rakendamist (optimaalne keskkonnakasutus) ja suurendavad tarbija keskkonnateadlikkust. Lisaks sellele soodustab plastosade märgistamine toote ringlussevõttu.Kriteeriumid on kehtestatud tasemel, mis soodustab väiksema keskkonnamõjuga kandearvutite märgistamist.Pädevatele asutustele soovitatakse taotluste hindamisel ja käesoleva lisa kriteeriumidele vastavuse kontrollimisel arvestada selliste tunnustatud keskkonnajuhtimissüsteemide nagu EMAS ja ISO 14001 rakendamist. (Märkus: nende juhtimissüsteemide rakendamist ei nõuta).ÖKOLOOGILISED KRITEERIUMID1. EnergiasäästSelleks et kandearvuti minimaalne energiatarve oleks alla 5 W, peab arvuti võimaldama kasutada uinakuolekut ACPI [1] S3 (peatatakse muutmälus). Arvuti peab väljuma sellest olekust käsu puhul, mis antakse ühel järgmisel viisil:- modemi abil,- võrguühenduse kaudu,- klaviatuuri või hiirega.Oleku vaikevahetus talitlusolekust uinakuolekusse ACPI S3 peab inaktiivses režiimis vältama ≤ 15 minutit. Valmistaja peab tagama selle karakteristiku.Kandearvuti ooterežiimi energiatarve peab olema < 2 W tingimusel, et aku on täielikult laetud ja toiteplokk on ühendatud elektrivarustussüsteemi. Käesolevas kontekstis on ooterežiim arvuti väljalülitamiskäsuga saavutatav olek.Kandearvuti toiteploki energiatarve võib olla maksimaalselt < 1 W, juhul kui ta on ühendatud elektrivarustussüsteemi, kuid ei ole ühendatud arvutiga.Taotleja esitab aruande, milles tõendatakse, et energiatarve on mõõdetud nii ACPI S3 olekus kui ka ooterežiimil, kasutades jõusolevas Energy Star'i märgisega [2] arvuteid käsitlevas vastastikuse mõistmise memorandumis kindlaksmääratud meetodit. Aruandes esitatakse mõlema kõnesoleva oleku puhul mõõdetud energiatarve.2. Kasutusea pikendamineValmistaja annab kommertsgarantii selle tagamiseks, et kandearvuti töötab vähemalt kolm aastat. See garantii kehtib alates tarbijale tarnimise kuupäevast. Ühildatavate akude, toiteplokkide ning klaviatuuri ja selle osade kättesaadavus tagatakse kolme aasta jooksul pärast tootmise lõpetamist.Lisaks sellele peab kandearvuti vastama järgmistele tingimustele:- arvuti peab olema konstrueeritud nii, et mälu oleks võimalik vahetada,- arvuti peab olema konstrueeritud nii, et kõvaketast ja olemasolu korral ka laserseadet või universaaldigitaalseadet oleks võimalik vahetada,- otseühenduseks skanneri ja muude abiseadmetega peab arvutil olema vähemalt üks pistikupesa.Taotleja esitab deklaratsiooni toote vastavuse kohta nendele tingimustele.3. Kuvari elavhõbedasisaldusLamekuvari taustvalgustussüsteemi keskmine elavhõbedasisaldus ühe lambi kohta ei tohi olla üle 3 mg.Taotleja esitab deklaratsiooni toote vastavuse kohta sellele tingimusele.4. MüraKandearvuti ISO 9296 punkti 3.2.5 kohane deklareeritud helivõimsuse tase ei tohi ületada järgmisi väärtusi:- 48 dB(A) puhkerežiimil,- 55 dB(A) kettaseadme katsetamisel.Taotleja esitab aruande, kuhu tõendatakse, et müra tase on mõõdetud ISO 7779 ja ISO 9296 kohaselt. Aruandesse märgitakse nii puhkerežiimi kui ka kettaseadme katsetamisel mõõdetud müra tasemed, kusjuures deklaratsioon esitatakse ISO 9296 punkti 3.2.5 kohaselt.5. ElektromagnetkiirgusKandearvuti peab vastama kehtivatele nõukogu 12. juuli 1999. aasta soovituses 1999/519/EÜ [3] (üldsuse kokkupuute piiramise kohta elektromagnetväljadega) kindlaksmääratud elektromagnetkiirgusega (0 Hz — 300 GHz) kokkupuutumise piirnormidele.Taotleja esitab aruande, milles märgitakse elektromagnetkiirguse mõõtmiseks kasutatud meetodid. Aruandes tuleb näidata, et kandearvuti vastab kehtivatele soovituses 1999/519/EÜ kindlaksmääratud elektromagnetkiirgusega kokkupuutumise piirnormidele.6. Tagasi- ja ringlussevõtmineValmistaja peab võimaldama toote ja vahetatavate osade tasuta tagasiandmise taastamiseks või ringlussevõtmiseks, välja arvatud kasutaja poolt saastatud esemed (nt meditsiinilise või tuumatehnilise kasutuse puhul). Lisaks sellele peab toode vastama järgmistele tingimustele:a) seda peab saama lahti monteerida üks asjakohase kvalifikatsiooniga inimene;b) valmistaja kontrollib toote lahtimonteerimist ja esitab lahtimonteerimise aruande, mis tehakse taotluse korral kolmandatele isikutele kättesaadavaks. Aruandes kinnitatakse muu hulgas järgmist:- liited on kergesti leitavad ja ligipääsetavad,- liited on võimaluste kohaselt standardiseeritud,- liidetele on võimalik ligi pääseda üldiselt kättesaadavate tööriistade abil,- vedelkristallkuvari taustvalgustuslambid on kergesti eemaldatavad;c) mitteühildatavad ja ohtlikud materjalid on kergesti eraldatavad;d) 90 mahuprotsenti korpuse ja raami plast- ning metallmaterjalist on tehnoloogiliselt ringlussevõetav;e) kui on vaja etikette, peavad need olema kergesti eemaldatavad või sisseliidetud;f) plastosad:- ei tohi sisaldada tahtlikult lisatud pliid ja kaadmiumi,- peavad olema valmistatud ühest või mitmest ühildatavast polümeerist, välja arvatud kate, mis peab koosnema mitte enam kui kaht liiki polümeerist, mida on võimalik eraldada,- ei tohi sisaldada mitteeraldatavaid metallikihte;g) üle 25 grammi raskused plastosad:- ei tohi sisaldada järgmisi leegiaeglusteid:Nimetus | CASi nr |Dekabromodifenüül | 13654–09–6 |Monobromodifenüüleeter | 101–55–3 |Dibromodifenüüleeter | 2050–47–7 |Tribromodifenüüleeter | 49690–94–0 |Tetrabromodifenüüleeter | 40088–47–9 |Pentabromodifenüüleeter | 32534–81–9 |Heksabromodifenüüleeter | 36483–60–0 |Heptabromodifenüüleeter | 68928–80–3 |Oktabromodifenüüleeter | 32536–52–0 |Nonabromodifenüüleeter | 63936–56–1 |Dekabromodifenüüleeter | 1163–19–5 |Kloroparafiinid, ahela pikkus 10-13 C aatomit, kloori sisaldus > 50 massiprotsenti | 85535–84–8, |- ei tohi sisaldada leegiaeglusteid või leegiaeglusteid sisaldavaid valmistisi, kui nende ainete puhul on ette nähtud või võidakse ette näha üks järgmine nõukogu direktiivis 67/548/EMÜ, [4] ja selle edasistes muudatustes kindlaksmääratud hoiatusmärge: R45 (võib põhjustada vähki), R46 (võib põhjustada pärilikke geneetilisi kahjustusi), R5O (väga mürgine veeorganismidele), R51 (mürgine veeorganismidele), R52 (kahjulik veeorganismidele), R53 (võib pikaks ajaks reostada veekeskkonna), R60 (võib kahjustada sigivust) või R61 (võib kahjustada loodet),- peavad olema kustumatu ISO 11469 kohase materjali identifitseeriva märgistusega. Seda kriteeriumi ei kohaldata ekstruuditud plastmaterjali ja lamekuvarite valgusjuhtmete suhtes.Akus ei tohi olla elavhõbedat üle 0,0001 %, kaadmiumi üle 0,001 % ja pliid üle 0,01 % aku massist.Taotleja esitab deklaratsiooni toote vastavuse kohta nendele tingimustele. Taotleja esitab taotlust hindavale pädevale asutusele lahtimonteerimise aruande.7. KasutusjuhendTootele lisatakse müümisel asjakohane kasutusjuhend, milles antakse nõu õige keskkonda arvestava kasutuse kohta, eelkõige esitatakse:1. soovitused energiahalduselementide kasutuse kohta, kaasa arvatud teave selle kohta, et nende elementide lahtimonteerimine võib põhjustada energiatarbe ja seega ka käituskulude suurenemist;2. teave selle kohta, et võrgust saadav energia võib väheneda nullini, kui toiteplokk ei ole pistikupesasse ühendatud või kui seina pistikupesa on välja lülitatud;3. teave garantii ja varuosade kättesaadavuse kohta. Juhul kui tarbijal on vaja osi moderniseerida või vahetada, informeeritakse teda asjakohasest korrast;4. teave selle kohta, et toode on konstrueeritud nii, et selle osi saab nõuetekohaselt taaskasutada ja ringlusse võtta ja et neid ei visata ära;5. soovitus selle kohta, kuidas võib kasutaja toimida seoses valmistaja poolt pakutava tagasiandmise võimalusega;6. teave tootele ökomärgise andmise kohta, selle tähenduse lühiselgitus ja viide lisainformatsioonile veebilehe aadressil (http://europa.eu.int/ecolabel).Taotleja esitab taotlust hindavale pädevale asutusele deklaratsiooni selle kohta, et toode vastab kõnesolevatele nõuetele, ja lisab kasutusjuhendi koopia.8. KeskkonnadeklaratsioonTootele lisatakse keskkonnadeklaratsioon ja see peab olema kasutajale kättesaadav. See dokument peab vastama ECMA tehnilise aruande 70 "Tootega seotud keskkonnaomadused" soovitustele.9. Ökomärgisel esitatav teaveÖkomärgise 2. lahtris esitatakse järgmine tekst:"— väike energiatarve,— ringlussevõttu hõlbustav konstruktsioon".[1] Progressiivne konfiguratsiooni- ja toiteliides (ACPI).[2] Kindlaks määranud Ameerika Ühendriikide Keskkonnakaitseamet.[3] EÜT L 199, 30.7.1999, lk 59.[4] EÜT 196, 16.8.1967, lk 1.--------------------------------------------------